**ПРИЈЕДЛОГ**

На основу члана 52. став 2. и 58. став 2. Закона о уређењу простора и грађења („Службени гласник Републике Српске“ број: 40/13, 106/15, 3/16 и 84/19), члана 39. Закона о локалној самоуправи („Службени гласник Републике Српске“ број: 97/17 и 36/19), и члана 35. Статута Града Добој („Службени гласник Града Добој“ број 1/17), Скупштина Града Добој на сједници одржаној \_\_\_\_\_\_\_\_\_\_\_\_\_\_\_ 2020. године, донијела

**О Д Л У К У**

**О измјени и допуни Програма мјера и активности за**

**утврђивање стања и уређења простора за 2020-2021. годину**

Члан 1.

У Програму мјера и активности за утврђивање стања и уређења простора за 2020-2021. годину („Службени гласник Града Добој“ број 1/20), (у даљем тексту: Програм), у дијелу План израде просторно планске документације, додаје се тачка 25. и гласи:

25. Израда измјене дијела Регулационог плана „Центар“ Добој – ревизија, блок 4.

Рок израде: 6 мјесеци

Члан 2.

Остали дијелови Програма из члана 1. ове Одлуке остају непромијењени.

Члан 3.

Ова Одлука ступа на снагу осмог дана од дана објављивања у „Службеном гласнику Града Добој“.

**РЕПУБЛИКА СРПСКА**

**ГРАД ДОБОЈ**

**СКУПШТИНА ГРАДА ДОБОЈ**

**Број: 01-013- /20 ПОТПРЕДСЈЕДНИК**

**Добој, 2020. године СКУПШТИНЕ ГРАДА**

**Милош Букејловић, с.р.**

**О Б Р А З Л О Ж Е Њ Е**

Правни основ за доношење ове Одлуке је члан 52, став 2. и члан 58, став 2. Закона о уређењу простора и грађењу („Службени гласник Републике Српске“ број: 40/13, 106/15, 3/16 и 84/19), члан 39. Закона о локалној самоуправи („Службени гласник Републике Српске“ број 97/16 и 36/19) и члан 35. Статута Града Добој („Службени гласник Града Добој“ број 1/17).

Разлог за доношење ове Одлуке је обавеза доношења као и измјене двогодишњег Програма мјера и активности за утврђивање стања и уређења простора прописана чланом 52. став 2 и чланом 58. став 2. Закона о уређењу простора и грађењу („Службени гласник Републике Српске“ број: 40/13, 106/15, 3/16 и 84/19) и усвајање истих од стране Скупштине локалне јединице.

Пошто је дошло до покретања нових израда и измјена Плана које нису садржане у Програму мјера и активности за утврђивање стања и уређења простора за 2020-2021. годину, било је неопходно приступити допуни истог.

Предлаже се Скупштини Града Добој усвајање Одлуке измјени и допуни Програма мјера и активности за утврђивање стања и уређења простора за 2020-2021. годину.

**ОБРАЂИВАЧ ПРЕДЛАГАЧ**

**ОДЈЕЉЕЊЕ ЗА ПРОСТОРНО УРЕЂЕЊЕ ГРАДОНАЧЕЛНИК**